
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

ОТ ДИМИТЪР НИКОЛОВ НИКОЛОВ 
КМЕТ на ОБЩИНА БУРГАС

ОТНОСНО: Отдаване под наем за срок от 5 (пет) години, недвижими имоти – частна общинска собственост, представляващи общински нежилищни обособени обекти, находящи се на партера в жилищна сграда с адрес: гр. Бургас, ж.к. „Бр. Миладинови“, бл. 57 в прохода между вх. 7 и вх. 8 и до вх. 8, за нуждите на сдружение „КАРИТАС СОФИЯ – КЛОН БУРГАС“.

УВАЖАЕМИ  ОБЩИНСКИ  СЪВЕТНИЦИ,

	В Община Бургас е постъпило Заявление с вх.№63-00-462/13.12.2017г. от Михал Шлахцяк – Управител на Сдружение с нестопанска цел „КАРИТАС СОФИЯ – КЛОН БУРГАС“, регистрирано като сдружение с нестопанска цел в обществена полза, с искане за предоставяне под наем на общински нежилищни помещения, находящи се в жилищна сграда с административен адрес: ж.к. „Бр. Миладинови“, бл. 57, на партера до вх. 8 и прохода между вх.7 и вх. 8, които ще се използват като офис и стационарен център за извършване на социална дейност съвместно с Община Бургас.
	Община Бургас е собственик на нежилищни обособени обекти, находящи се на партера в блок 57 от ж.к. „Бр. Миладинови“, гр. Бургас, както следва:
· Обособен обект - Помещение №2 (по приложена схема) до вход 8, за което е съставен Акт №372/14.10.1997г. за частна общинска собственост. Същото е с полезна площ от 42,91 кв. м, при граници: североизток – външен зид; югоизток – вход 8; югозапад – помещение общинска собственост; северозапад – магазин предназначен за складова дейност;
· Обособен обект между вход 7 и вход 8, актуван с Акт №1251/07.04.1999г. за частна общинска собственост, с обща полезна площ 27 кв. м, при граници: север – външен зид; изток – проход, вход 8; юг – външен зид ул. “Одрин“; запад – вход 7. 
	С договори за наем от 04.06.2012г., сключени между Община Бургас и Сдружение с нестопанска цел „КАРИТАС СОФИЯ – КЛОН БУРГАС“, горепосочените помещения са предоставени за срок от 5 (пет) години, който е изтекъл на 04.06.2017г. 
	Сдружение „КАРИТАС СОФИЯ – КЛОН БУРГАС“ с ЕИК 831189628, е регистрирано с решение №1 от 30.05.2012г. на Бургаски окръжен съд по ф.д.№42/2012г., представлява юридическо лице с нестопанска цел, със седалище и адрес на управление: гр. Бургас, ж.к. „Братя Миладинови“, бл. 57, вх. 8 и е представлявано от Управителя на сдружението - Михал Шлахцяк.
	Видно от Удостоверение №009/16.04.2003г. на Министерството на правосъдието, сдружението е вписано в Централния регистър на юридическите лица с нестопанска цел за осъществяване на общественополезна дейност, под №20030416009.
	Общинските помещения са необходими за реализиране на голяма част от дейността и целите на сдружението: да помага духовно и материално на хора, нуждаещи се от помощ при природни бедствия и войни или социално слаби групи и лица в т.ч.: сираци, самотни майки, безработни, болни, хора с увреждания, инвалиди, възрастни хора, бездомни, изоставени лица, бежанци и други в неравностойно социално положение. Сдружението работи повече от десет години в областта на здравеопазването и социалните дейности, съвместно с Министерството на здравеопазването, РЗИ – Бургас, Специализирана болница за активно лечение на пневмо - фтизиатрични заболявания ЕООД (СБАЛПФЗ), гр. Бургас.
	Цената на месечния наем за общинските обособени обекти е определена съгласно Приложение №7 за размера на базисни наемни цени за 2017г. към Наредбата определяне и администриране на местни такси и цени на услуги на територията на Община Бургас, приета от Общински съвет – Бургас с Решение по т.2 от дневния ред на проведеното на 20.12.2016г. заседание (Протокол №21), изм. и доп. с решения на Общински съвет – Бургас, по т. 3, Протокол №26/25.04.2017г. и по т. 4, Протокол №34/28.11.2017г., както следва:
-За обособен обект (Помещение №2) до вход 8, актуван с Акт №372/14.10.1997г. за частна общинска собственост, с площ от 42,91 кв. м, при базисна месечна наемна цена в зависимост от  предназначението на обекта (ред 13 от Приложение №7) - 1,5 лв./кв. м, корекционен коефициент в зависимост от състоянието на обекта -1,0 и коефициент за местонахождението на обекта  първа  зона -1,4, месечната наемна цена е 

42,91 м2 х 1,5 лв./м2 х 1 х 1,4 = 90,11 лева, без ДДС.

-За обособен обект, разположен в прохода между вход 7 и вход 8, актуван с Акт №1251/07.04.1999г. за частна общинска собственост, с площ 27 кв. м, при базисна месечна наемна цена в зависимост от  предназначението на обекта (ред 13 от Приложение №7) - 1,5 лв./кв. м, корекционен коефициент в зависимост от състоянието на обекта -1,0 и коефициент за местонахождението на обекта първа  зона -1,4, месечната наемна цена е

27 м2 х 1,5 лв./м2 х 1 х 1,4 = 56,70 лева, без ДДС.

	Предвид изложеното и на основание чл. 60, ал. 1 от Правилника за организацията и дейността на общинския съвет и взаимодействието му с общинската администрация на Община Бургас предлагам Общински съвет – Бургас, на основание чл. 21, ал.1, т. 8 от Закона за местното самоуправление и местната администрация, чл. 14, ал.1, ал. 6 и ал. 8 от Закона за общинската собственост и чл. 21, ал. 1, т. 2 и чл. 22 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следното

Р  Е  Ш  Е  Н  И  Е :

[bookmark: _GoBack]	Да се отдадат под наем, за срок от 5 (пет) години, на Сдружение „КАРИТАС СОФИЯ – КЛОН БУРГАС“ с ЕИК***, регистрирано с решение №1 от 30.05.2012г. на Бургаски окръжен съд по ф.д.№42/2012г., като юридическо лице с нестопанска цел в обществена полза, със седалище и адрес на управление: гр. Бургас, ж.к. „Братя Миладинови“ ***, представлявано от Михал Шлахцяк - Управител, гражданин на Полша, с ЛН***, притежаващ удостоверение за пребиваване***, изд. на *** от МВР-Бургас, общински нежилищни обособени обекти, находящи се в блок 57 на ж.к. „Братя Миладинови, гр. Бургас, както следва: 
1. Обособен обект (Помещение №2) до вход 8, актуван с Акт №372/14.10.1997г. за частна общинска собственост, с площ от 42,91 кв. м, при граници: североизток – външен зид; югоизток – вход 8; югозапад – помещение общинска собственост; северозапад – магазин предназначен за складова дейност, срещу заплащане на месечна наемна цена в размер на 90 (деветдесет лева) лв., без ДДС.
2. Обособен обект, разположен в прохода между вход 7 и вход 8, актуван с Акт №1251/07.04.1999г. за частна общинска собственост, с площ 27 кв. м, при граници: север – външен зид; изток – проход, вход 8; юг – външен зид ул.“Одрин“; запад – вход 7, срещу заплащане на месечна наемна цена в размер на 57,0 (петдесет и седем лева) лв., без ДДС.
	
Приложение: Заявление с вх.№63-00-462/13.12.2017г. в Община Бургас; Акт №372/14.10.1997г. за частна общинска собственост; Акт №1251/07.04.1999г. за частна общинска собственост; Архитектурно разпределение – 2 бр.; Копие на решение №1 от 30.05.2012г. на Бургаски окръжен съд по ф.д.№42/2012г.; Удостоверение № 009 от 16.04.2003г. на Министерството на правосъдието; Договори за наем от 04.06.2012г., сключен между Община Бургас и на Сдружение „КАРИТАС – СОФИЯ“ – 2 бр.
	


ДИМИТЪР НИКОЛОВ
Кмет на Община Бургас 

